ai4bharat/Pralekha huggingface dataset:
माहिती आणि प्रसारण मंत्रालय
सट्टेबाजीच्या प्रत्यक्ष आणि अप्रत्यक्ष जाहिरातींना परवानगी न देण्याचे माहिती आणि प्रसारण मंत्रालयाचे माध्यम संस्थांना निर्देश
जुगार/सट्टेबाजीच्या जाहिरातींमध्ये काळा पैसा गुंतलेला असण्याची शक्यता ; प्रमुख क्रीडा स्पर्धांभोवती याचे मळभ ;सरकारचा कारवाईचा इशारा
माहिती आणि प्रसारण मंत्रालयाने आज माध्यम संस्था, ऑनलाइन जाहिरात मध्यस्थ आणि समाजमाध्यम मंचांसह सर्व संबंधित भागधारकांना सट्टेबाजी/जुगारासंदर्भातील जाहिराती/प्रचारात्मक सामग्री कोणत्याही स्वरूपात न दाखवण्याचे आणि तात्काळ थांबवण्याचे निर्देश दिले आहेत. या निर्देशांचे पालन न केल्यास भारत सरकारकडून विविध कायद्यांतर्गत योग्य कारवाई करण्यात येईल.
मंत्रालयाने एजंटांच्या जाळ्याविरुद्ध केंद्र सरकारने केलेल्या अलीकडील कारवाईचा हवाला दिला आहे. कारवाई झालेल्या व्यक्तीने जुगार अॅप्सच्या वापरकर्त्यांकडून लक्षणीय पैसे गोळा करून नंतर त्याने जुगार /सट्टेबाजीच्या मंचाच्या जाहिराती ग्राहकांसाठी, विशेषत: तरुण आणि मुलांसाठी मोठ्या प्रमाणात आर्थिक आणि सामाजिक-आर्थिक धोका निर्माण करतात, हे पुन:पुन्हा सांगत निधी भारताबाहेर पाठवला होता.या यंत्रणेचा ‘ मनी लॉन्ड्रिंग’ जाळ्याशी संबंध आहे, ज्यामुळे देशाच्या आर्थिक सुरक्षेला धोका निर्माण झाला आहे.
या बेकायदेशीर गोष्टींबरोबरच अशा जाहिरातींसाठी काळा पैसा वापरला जाण्याचीही दाट शक्यता आहे असे मंत्रालयाने निर्देशांमध्ये म्हटले आहे. असे असताना जाहिरात मध्यस्थ आणि समाज माध्यम मंचासह काही माध्यम संस्था, क्रिकेट स्पर्धांसह प्रमुख क्रीडा स्पर्धांमध्ये सट्टेबाजी आणि जुगार मंचाच्या प्रत्यक्ष आणि अप्रत्यक्ष जाहिरातींना परवानगी देत आहेत, त्यादृष्टीने मंत्रालयाने याची दखल घेतली आहे. एखाद्या मोठ्या क्रीडा स्पर्धा, विशेषत: क्रिकेट दरम्यान अशा सट्टेबाजी आणि जुगाराच्या मंचाची जाहिरात करण्याची प्रवृत्ती असते आणि आतापासून काही दिवसांत अशी एक महत्त्वाची आंतरराष्ट्रीय स्पर्धा सुरू होत आहे, असे निरीक्षण मंत्रालयाने नोंदवले आहे.
मंत्रालयाने प्रसारमाध्यम मंचांना सट्टेबाजी /जुगार मंचाच्याजाहिराती विरूद्ध इशारा देण्यासाठी हे निर्देश जारी केले आहेत. ऑनलाइन जाहिराती मध्यस्थांना देखील अशा जाहिरातींसाठी भारतीय प्रेक्षकांना लक्ष्य करू नये असा सल्ला देण्यात आला आहे.यासाठी मंत्रालयाने 13.06.2022, 03.10.2022 आणि 06.04.2023 रोजी मार्गदर्शक सूचना जारी केल्या होत्या. सट्टेबाजी आणि जुगार ही एक बेकायदा कृती आहे आणि म्हणून कोणत्याही माध्यम मंचावर अशा उपक्रमांच्या जाहिराती/प्रचार प्रत्यक्ष किंवा अप्रत्यक्षपणे ग्राहक संरक्षण कायदा, 2019, प्रेस कौन्सिल कायदा 1978, इत्यादी अंतर्गत विविध कायद्यांचे उल्लंघन करतात, असे या निर्देशांमध्ये म्हटले आहे.
याशिवाय, माहिती तंत्रज्ञान  नियम, 2021 च्या अलीकडेच सुधारित नियम 3   मध्ये अशी तरतूद आहे की, मध्यस्थांनी स्वतःहून रास्त प्रयत्न करावेत आणि त्यांच्या संगणक संसाधनाच्या वापरकर्त्यांना जे “ऑनलाइन गेमच्या स्वरूपातील आहे जे अनुज्ञेय ऑनलाइन गेम म्हणून सत्यापित नाही;  अनुज्ञेय ऑनलाइन गेम नसलेल्या ऑनलाइन गेमची जाहिरात किंवा सरोगेट जाहिरात किंवा जाहिरातीचे स्वरूप आहे, किंवा असा ऑनलाइन गेम ऑफर करणार्या कोणत्याही ऑनलाइन गेमिंग मध्यस्थांची कोणतीही माहिती आयोजित, प्रदर्शित, अपलोड, सुधारित, प्रकाशित, प्रसारित, संग्रहित, अद्यतनित किंवा सामायिक करू नये यासाठी प्रयत्न करावे लागतील.
संलग्न आधीच्या सूचनांसह मार्गदर्शक सूचना खालील दुव्यावर उपलब्ध आहेत
https://mib.gov.in/sites/default/files/Advisory%20dated%2025.08.2023%20with%20enclosures.pdf
विज्ञान आणि तंत्रज्ञान मंत्रालय
यांत्रिक नुकसानाची दुरुस्ती स्वतःहून करू शकणारा पदार्थ भारतीय शास्त्रज्ञांकडून विकसित
नवी दिल्ली, 24 जुलै 2021
अंतराळयानातील नादुरुस्त झालेल्या विद्युत उपकरणांची दुरुस्ती आपोआप होणे नजीकच्या भविष्यात शक्य होणार आहे . नादुरुस्त इलेक्ट्रॉनिक भाग आपणहून दुरुस्त होतील असा घटक पदार्थ भारतीय शास्त्रज्ञांनी नुकताच विकसित केला आहे. हा पदार्थ आपल्यामधील यांत्रिक दुरुस्त्या या यांत्रिक परिणामाने उत्पन्न होणाऱ्या विद्युत प्रभारांच्या मदतीने स्वतःहून दुरुस्त करू शकेल.
आपण नेहमी वापरत असलेली उपकरणे यांत्रिक नादुरुस्तीमुळे बरेचदा बंद पडतात अशा उपकरणांच्या दुरुस्तीची किंवा ते बदलण्याची गरज आपल्याला भासते . त्यामुळे ती उपकरणे ज्याचा भाग आहे त्या वस्तूचे आयुष्य कमी होते व त्याचा देखभाल खर्चही वाढतो. अंतराळ यानासारख्या अनेक ठिकाणी दुरुस्तीसाठी मानवी हस्तक्षेप शक्य नसतो.
ही गरज लक्षात घेऊन कोलकाता येथील भारतीय विज्ञान आणि संशोधन संस्थेने आयआयटी खरगपुरच्याया सहयोगाने पायझो-इलेक्ट्रिक रेणवीय स्फटिक विकसित केले आहेत. हे स्फटिक बाह्य मदतीशिवाय स्वतःहून स्वतःच्या यांत्रिक दुरुस्त्या करू शकतील. पायझोइलेक्ट्रिक स्फटिक हे त्यांच्यात यांत्रिक बदल झाल्यास विद्युत प्रभार निर्माण करू शकतात.
या घन रेणविय पदार्थांमध्ये यांत्रिक बदल झाल्यास त्यात विद्युत प्रभार उत्पन्न करण्याचा आगळावेगळा गुणविशेष असल्यामुळें उपकरणाचे तुटलेले भाग, भेगा या ठिकाणी विद्युत प्रभार उत्पन्न होऊन ते उपकरण आपणहून दुरुस्त होऊ शकेल.
भारत सरकारच्या विज्ञान आणि तंत्रज्ञान मंत्रालयाने स्वर्णजयंती फेलोशिपच्या माध्यमातून प्रोफेसर सी एम रेड्डी आणि विज्ञान आणि तंत्रज्ञान संशोधन मंडळाला या संशोधनासाठी सहाय्य केले आहे. हे संशोधन लवकरच सायन्स या संशोधन पत्रिकेत पसिद्ध झाले आहे.
ही पद्धत प्रारंभी प्रोफेसर सी मल्ला रेड्डी यांच्या मार्गदर्शनाखाली IISER कोलकाता येथील चमूने विकासित केली. रेड्डी हे विज्ञान आणि तंत्रज्ञान कार्यालयाकडून कडून मिळणाऱ्या स्वर्णजयंती फेलोशिपचे वर्ष 2015 मधील मानकरी आहेत.
भारतीय विज्ञान आणि तंत्रज्ञान संस्था, कोलकाता येथील निर्माल्य घोष यांना 2021मध्ये ऑप्टिकल पोलरायझेशनसाठी सोसायटी ऑफ फोटो ऑप्टिकल इन्स्ट्रुमेंटेशन इंजिनियर या संस्थेचे सि जी स्टोक्स पारितोषिक मिळाले आहे. पायझो इलेक्ट्रिक ऑर्गेनिक स्फटिकांच्या अचूकतेच्या मोजमापासाठी त्यांनी अत्याधुनिक पोलारायझेशन मायक्रोस्कोपिक पद्धत वापरली आहे.
आयआयटी खरागपुर येथील प्रोफेसर भानू भूषण खटाव आणि डॉक्टर सुमंत करण यांनी शेतीसाठी वापरले जाणारे उपकरणांची यांत्रिक जोडणी करून या नवीन पदार्थाची कामगिरी तपासली.
प्रकाशनाची लिंक : doi: 10.1126/science.abg3886
अधिक माहितीसाठी प्रोफेसर सी मल्ला रेड्डी  प्रोफेसर निर्माल्य घोष  यांच्याशी संपर्क साधता येईल.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 276
अर्थ मंत्रालय
केंद्रीय वस्तू आणि सेवाकर आयुक्तालय, मुंबई पश्चिम विभागाकडून 15.23 कोटी रुपयांचे बनावट जीएसटी इनपुट टॅक्स क्रेडिट रॅकेट उघड
मुंबई, 29 एप्रिल 2022
केंद्रीय वस्तू आणि सेवाकर , मुंबई पश्चिम आयुक्तालयाच्या अधिकाऱ्यांनी वस्तू आणि सेवाकर इनपुट टॅक्स क्रेडिट  रॅकेट उघडकीस आणले आहे आणि मालाड येथील एका कंपनीच्या मालकाला अटक केली आहे. कंपनीने CGST कायदा, 2017 च्या तरतुदींचे उल्लंघन करून, वस्तू प्राप्त न करता किंवा पुरवठा न करता 15.23 कोटी रुपये मूल्याचे इनपुट टॅक्स क्रेडिट  मिळवून ते वापरले होते.
केंद्रीय वस्तू आणि सेवाकर मुंबई विभागाच्या केंद्रीय गुप्तवार्ता विभागाकडून मिळालेल्या माहितीनुसार कारवाई करून, रसायनांचा व्यापार करणाऱ्या मेसर्स पॅसिफिक फार्मा विरुद्ध तपास सुरू करण्यात आला. सीजीएसटी मुंबई विभागाला या कर चुकवेगिरीत सुमारे 105 कोटी रुपयांची बोगस बिले आढळून आली आहेत.
कंपनीच्या मालकाला CGST कायदा, 2017 च्या कलम 132 चे उल्लंघन केल्याबद्दल CGST कायदा, 2017 च्या कलम 69 अंतर्गत अटक करण्यात आली आणि 28 एप्रिल 2022 रोजी अतिरिक्त मुख्य महानगर दंडाधिकारी, एस्प्लानेड यांच्यासमोर हजर करण्यात आले. दंडाधिकार्यांनी त्याला 14 दिवसांची न्यायालयीन कोठडी सुनावली आहे. . पुढील तपास सुरू आहे.
ही कारवाई केंद्रीय वस्तू आणि सेवाकर, मुंबई पश्चिम आयुक्तालयाच्या बनावट इनपुट टॅक्स क्रेडिट नेटवर्क आणि कर चुकवेगिरी करणार्यांवर शिक्कामोर्तब करण्याच्या प्रयत्नांचा एक भाग आहे, जे प्रामाणिक करदात्यांशी छुपी स्पर्धा करत आहेत आणि सरकारी तिजोरीची फसवणूक करत आहेत. या प्रयत्नांचा एक भाग म्हणून, गेल्या सहा महिन्यांत CGST, मुंबई पश्चिम आयुक्तालयाने.465.75 कोटी रुपयांची बनावट इनपुट टॅक्स क्रेडिट उघडकीस आणली आहेत, 35.57 कोटी रुपये वसूल केले आहेत आणि पाच जणांना अटक केली आहे.
संभाव्य फसवणूक करणाऱ्यांना ओळखण्यासाठी CGST अधिकारी डेटा विश्लेषण आणि नेटवर्क विश्लेषण साधने वापरत आहेत. विभाग या आर्थिक वर्षात करचोरी करणाऱ्यांविरोधातील मोहीम अधिक तीव्र करणार आहे.PIB Mumbai | S.Kane/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
सामाजिक न्याय आणि सबलीकरण मंत्रालय
मुंबईतील अली यावर जंग राष्ट्रीय मुकबधीर आणि कर्णबधीर संस्थेला  केंद्रीय सामाजिक न्याय आणि सक्षमीकरण राज्यमंत्री प्रतिमा भौमिक यांनी दिली भेट
केंद्रीय सामाजिक न्याय आणि सक्षमीकरण राज्यमंत्री प्रतिमा भौमिक यांनी मुंबईतील अली यावर जंग राष्ट्रीय मुकबधीर आणि कर्णबधील संस्थेला  29 डिसेंबर 2022 रोजी भेट दिली. या भेटीत भौमिक यांनी 'आझादी का अमृत महोत्सवा'चा/स्वातंत्र्यप्राप्तीच्या अमृत महोत्सवाचा एक भाग म्हणून, संस्थेमधील "दिव्यांग व्यक्तींसाठीच्या विशिष्ट ओळखपत्राच्या"  माहिती फलकाचे अनावरण केले. दिव्यांग व्यक्तींचा राष्ट्रीय पातळीवर माहिती साठा तयार करणे आणि प्रत्येक दिव्यांग व्यक्तीला त्यांच्यासाठीच्या सर्व सेवा सुविधांचा लाभ घेता यावा यासाठी दिव्यांग व्यक्तींसाठीचे विशिष्ट ओळखपत्र प्रदान करणे या उद्देशाने भारत सरकारच्या सामाजिक न्याय आणि सक्षमीकरण मंत्रालयाच्या वतीने हा उपक्रम राबवला जात आहे. या उपक्रमामुळे दिव्यांग व्यक्तींना पुरवल्या जात असलेल्या सेवा सुविधा आणि लाभांमध्ये पारदर्शकता येऊ शकेल, अंमलबजावणीची कार्यक्षमता वाढू शकेल तसेच सुलभता आणि एकसामाईकता निर्माण होऊ शकेल. या संस्थेमध्ये राबवल्या जात असलेल्या या प्रकल्पामुळे 'दिव्यांगजन' लाभार्थ्यांच्या भौतिक तसेच आर्थिक प्रगतीबाबत, अंमलबजावणीच्या प्रत्येक स्तरावरच्या म्हणजेच गावपातळी, खंड पातळी, जिल्हा स्तर, राज्यस्तर आणि राष्ट्रीय स्तरापर्यंतच्या प्रगतीचा सुरळीत पद्धतीने मागोवा घेता येण्याची बाब सुनिश्चित करण्यातही मदत होईल.
अली यावर जंग राष्ट्रीय मुकबधीर आणि कर्णबधीर संस्थेला  दिलेल्या भेटीदरम्यान, भौमिक यांनी मुकबधीर आणि कर्णबधीर लहान मुले आणि बालकांशी आणि त्यांच्या पालकांशी संवाद साधला. ही संस्था आणि तेथील कर्मचारी तसेच विद्यार्थी 'दिव्यांगजनांची' विशेषत: मुकबधीर आणि कर्णबधीर व्यक्तींची समर्पण भावनेनं करत असलेल्या सेवा आणि प्रयत्नांचं भौमिक यांनी कौतुकही केलं.
पंतप्रधान कार्यालय
मा. गो. वैद्य यांच्या निधनाबद्दल पंतप्रधानांकडून शोक व्यक्त
मा. गो. वैद्य यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
“मा. गो. वैद्य हे अत्यंत नावाजलेले लेखक आणि पत्रकार होते. राष्ट्रीय स्वयंसेवक संघाच्या कार्यात त्यांनी कित्येक दशके महत्वपूर्ण योगदान दिले. भाजपाला अधिक मजबूत करण्यासाठी त्यांनी योगदान दिले होते. त्यांच्या निधनाचे वृत्त दुःखदायक आहे. त्यांचे कुटुंबिय आणि चाहत्यांप्रती मी माझ्या शोकसंवेदना व्यक्त करतो. ओम शांती”. असे पंतप्रधानांनी ट्वीट संदेशात म्हटले आहे.
दूरसंचार आणि माहिती तंत्रज्ञान मंत्रालय
इंडिया पोस्ट पेमेंट बॅंकेने आपल्या ग्राहकांना सायबर गुन्ह्यांपासून सावधगिरी बाळगण्याच्या केल्या सूचना
नवी दिल्ली, 30 नोव्हेंबर 2022
गावकरी, आदिवासी आणि अशिक्षित लोकांच्या नावाने, फसवणूक करणारे गुन्हेगार बनावट खाती उघडतात आणि खातेदारांना विविध सरकारी योजनांतर्गत आर्थिक लाभ मिळतील असा आभास निर्माण करतात; अशा फसवणूकींच्या अनेक घटनांमध्ये वाढ झाल्यामुळे बँक खातेदारांनी अज्ञात व्यक्तींकडे आपले वैयक्तिक तपशील उघड करताना सावधगिरी बाळगणे आवश्यक आहे. खातेदारांना अंधारात ठेवून , विविध सायबर गुन्ह्यांमध्ये, अशा खात्यांचा वापर बेकायदेशीर पध्दतीच्या पैशांच्या व्यवहारांसाठी केला जातो.
आयपीपीबी अर्थात इंडिया पोस्ट पेमेंट बॅंकेने यासाठी पुढील सूचना दिल्या आहेत
- बँक खाते उघडण्यासाठी ग्राहकांनी कोणत्याही तिऱ्हाईत व्यक्तीचा मोबाइल नंबर वापरू नये.
- ग्राहकांनी व्यवहाराची खरी माहिती न घेता कोणतेही पैसे स्वीकारू नयेत किंवा पाठवू नयेत.
- ग्राहकांनी आपल्या खात्यातील बँकव्यवहार नियंत्रित करण्यासाठी त्यांचे मोबाईल बँकिंग तपशील त्यांच्या वतीने अज्ञात व्यक्तींसोबत शेअर करु नयेत.
- ग्राहकांना त्यांच्या आयपीपीबी खात्याचे तपशील, नोकरीचे आमिष दाखवणाऱ्या लोकांसोबत किंवा सोशल मीडियाद्वारे सहज पैसे कमावण्याची संधी देणार्या लोकां सोबत शेअर करू नयेत.
- ग्राहकांनी व्यवहार करण्यापूर्वी किंवा पैसे पाठवण्यापूर्वी कंपनी आणि व्यक्तीची पडताळणी करावी.
आयपीपीबी ग्राहकांच्या ओळखी संदर्भातली माहिती पोस्टात खाते उघडल्यानंतर वेळोवेळी अद्ययावत करते आणि अशा फसवणूक करणार्यांकडून त्यांचा गैरवापर होण्यापासून त्यांचे संरक्षण करण्यासाठी त्यांच्या व्यवहारांचे निरीक्षण देखील केले जात असते.
इंडिया पोस्ट पेमेंट्स बँकेबद्दल:
इंडिया पोस्ट पेमेंट्स बँक ही भारत सरकारच्या दळणवळण मंत्रालयाच्या टपाल विभागाची भारत सरकारच्या 100% इक्विटीसह स्थापन करण्यात आलेली बॅंक आहे. भारतातील सर्वसामान्यांसाठी सर्वात सुलभ, परवडणारी आणि विश्वासार्ह बँक उभारण्याच्या दृष्टीकोनातून दिनांक 1 सप्टेंबर 2018 रोजी पंतप्रधान नरेंद्र मोदी यांच्या हस्ते या बँकेची स्थापना करण्यात आली आहे.
अधिक माहितीसाठी, कृपया संपर्क साधा: marketing@ippbonline.in
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
युवा व्यवहार आणि क्रीडा मंत्रालय
जगात क्रीडा क्षेत्रातील अव्वल 10 देशांमध्ये भारताला स्थान मिळवून देण्यासाठी ‘टीम इंडिया’ म्हणून काम करूया - अनुराग ठाकूर
गुजरातमधील केवडिया येथे केंद्रीय मंत्र्यांच्या अध्यक्षतेखाली क्रीडा मंत्र्यांची परिषद ; क्रीडा विषयक पायाभूत सुविधा सुधारण्यासाठी आणि खेळाडूंना सक्षम करण्यासाठी केंद्र आणि राज्यांच्या एकत्रित प्रयत्नांवर दिला भर
केंद्रीय युवा व्यवहार आणि क्रीडा मंत्री अनुराग ठाकूर यांनी क्रीडा परिसंस्था बळकट करण्यासाठी आणि भारताला क्रीडा क्षेत्रातील जगातील अव्वल 10 देशांमध्ये स्थान मिळवून देण्यासाठी केंद्र आणि राज्यांनी एकत्रित दृष्टिकोन बाळगण्याचे आवाहन केले.
गुजरातमधील केवडिया येथे राज्ये आणि केंद्रशासित प्रदेशांच्या युवा व्यवहार आणि क्रीडा मंत्र्यांच्या दोन दिवसीय राष्ट्रीय परिषदेच्या उद्घाटन प्रसंगी ते बोलत होते. ठाकूर म्हणाले, “राज्य आणि केंद्र सरकारने ‘टीम इंडिया’च्या भावनेने एकत्रितपणे धोरणे आखणी, पायाभूत सुविधांची निर्मिती तसेच कार्यक्रम आणि स्पर्धांचे आयोजन केले तर खेळ आणि खेळाडूंची प्रगती होईल. म्हणूनच राज्याच्या सीमांच्या पलीकडे जाऊन राष्ट्रीय दृष्टीकोन बाळगणे गरजेचे आहे.
केंद्रीय मंत्र्यांनी राष्ट्रीय परिषदेला उपस्थित असलेल्या राज्यांच्या क्रीडा मंत्र्यांना आणि अधिकाऱ्यांना ही परिषद ज्ञानाचे आदानप्रदान करण्याचे व्यासपीठ म्हणून पाहण्याचे आवाहन केले आणि देशातील क्रीडा परिसंस्थेला बळकट करण्यासाठी सामायिक दृष्टीकोन निर्माण करण्यासाठी प्रत्येक राज्याच्या सर्वोत्तम पद्धती सर्वांसमोर मांडण्याचे आवाहन केले. "खेळांचा विकास करण्याचा प्रयत्न करताना सर्व राज्यांना अनेक समान अडचणींना सामोरे जावे लागते आणि चर्चेद्वारे काही सामाईक उपाय शोधले जाऊ शकतात." असे ते म्हणाले.
ते म्हणाले की खेलो इंडिया आदिवासी स्पर्धा आयोजित करण्याच्या व्यवहार्यतेवर चर्चा करून खेलो इंडिया स्पर्धेचा विस्तार करण्यावर परिषदेत विचारविमर्श केला जाईल.आर्चरी लीग, हॉकी लीगच्या धर्तीवर खेलो इंडिया लीग स्पर्धेचा इतर अनेक खेळांपर्यंत विस्तार करण्याचाही प्रस्ताव आहे. जास्तीत जास्त स्पर्धा आयोजित केल्या तर खेळाडूंना त्यांची गुणवत्ता दाखवण्याची आणि आणखी प्रगती करण्याची संधी मिळेल.” असे ते म्हणाले.
खेलो इंडिया योजनेचे इतर विविध पैलू उदा.- खेळाच्या मैदानांचे जिओ-टॅगिंग, राज्यांमधील प्रशिक्षण केंद्रे/अकादमी, क्रीडा स्पर्धांमधून प्रतिभावान खेळाडू निवडणे आणि विकास, महिला, दिव्यांग , आदिवासी आणि ग्रामीण भागात खेळांना प्रोत्साहन , स्वदेशी खेळ आणि त्यांचे महत्त्व, डोपिंगविरोधी शिक्षण आणि जनजागृत , क्रीडा सहाय्यक व्यावसायिकांसाठी परिसंस्था तयार करणे यासह इतर मुद्द्यांवर परिषदेदरम्यान चर्चा केली जाणार आहे.
गुजरातचे क्रीडा मंत्री हर्ष संघवी यांनी आपल्या प्रारंभिक भाषणात सांगितले की, "येथे उपस्थित असलेल्या आपल्यापैकी प्रत्येकजण एका विशिष्ट राज्याचे प्रतिनिधित्व करण्यासाठी इथे आला आहे. आपल्या वेगवेगळ्या समस्या आणि वेगळे सामर्थ्य असू शकते, परंतु मला विश्वास आहे की परिषद संपल्यावर आपण एक टीम 'टीम इंडिया' म्हणून काम करायला सज्ज असू.”
15 राज्यांचे युवा कार्य आणि क्रीडा मंत्री, क्रीडा सचिव सुजाता चतुर्वेदी, आणि केंद्र सरकारचे युवा व्यवहार सचिव संजय कुमार आणि 33 राज्ये आणि केंद्रशासित प्रदेशांच्या क्रीडा विभागाचे वरिष्ठ अधिकारी या परिषदेला उपस्थित आहेत.
पंतप्रधान कार्यालय
डॉक्टर दिनानिमित्त पंतप्रधानांनी डॉक्टरांना केले अभिवादन
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 4 सप्टेंबर 2021
|
|
- 67.72 Cr. vaccine doses have been administered so far under Nationwide Vaccination Drive
- 42,618 new cases in the last 24 hours
- Active cases account for 1.23% of total cases
- India's Active caseload stands at 4,05,681
- Recovery Rate currently at 97.43%
- 36,385 recoveries in the last 24 hours increases Total Recoveries to 3,21,00,001
- Weekly Positivity Rate  less than 3% for last 71 days
- Daily positivity rate reported to be 2.50%
- 52.82 cr Total Tests conducted so far
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
आज सकाळी 7 वाजेपर्यंत प्राप्त अहवालानुसार देशात कोविड-19 प्रतिबंधक लसीकरणाअंतर्गत गेल्या 24 तासात 58,85,687 मात्रा देण्यात आल्यामुळे एकूण मात्रांची संख्या 67.72 कोटी  वर पोहचली आहे. एकूण 70,88,424 सत्रांच्या माध्यमातून या मात्रा देण्यात आल्या आहेत.
एकूण मात्रांची गटनिहाय आकडेवारी पुढीलप्रमाणे –
|
|
HCWs
|
|
1st Dose
|
|
1,03,60,248
|
|
2nd Dose
|
|
84,49,196
|
|
FLWs
|
|
1st Dose
|
|
1,83,28,477
|
|
2nd Dose
|
|
1,34,55,994
|
|
Age Group 18-44 years
|
|
1st Dose
|
|
26,70,05,166
|
|
2nd Dose
|
|
3,20,99,433
|
|
Age Group 45-59 years
|
|
1st Dose
|
|
13,52,11,337
|
|
2nd Dose
|
|
5,70,43,478
|
|
Over 60 years
|
|
1st Dose
|
|
8,89,60,985
|
|
2nd Dose
|
|
4,62,96,891
|
|
Total
|
|
67,72,11,205
केंद्र सरकार कोविड --19 लसीकरणाची व्याप्ती वाढवण्यासाठी आणि देशभरात त्याचा विस्तार करण्यासाठी वचनबद्ध आहे.
गेल्या 24 तासांत 36,385 रूग्ण बरे झाल्यामुळे बरे झालेल्या रुग्णांची  एकूण संख्या 3,21,00,001 वर गेली आहे.
परिणामी, भारताचा रुग्ण बरे होण्याचा दर 97.43% झाला आहे.
सलग 69 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 42,618 नव्या रुग्णांची नोंद झाली.
देशात उपचाराधीन रुग्णांची संख्या 4,05,681 असून एकूण बाधित रुग्णांच्या 1.23 % आहे.
चाचण्या करण्याच्या क्षमतेत वाढ सुरु असून देशात गेल्या 24 तासात 17,04,97 चाचण्या करण्यात आल्या. भारताने आतापर्यंत 52..82 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.63% असून गेले 71 दिवस 3% पेक्षा कमी आहे. दैनंदिन पॉझीटीव्हिटी दर 2.50 % असून हा दर गेले 89 दिवस 5% पेक्षा कमी आहे.
इतर अपडेटस्
Important Tweets
पंतप्रधान कार्यालय
मलेशियाचे संसद सदस्य दातूक सेरी अन्वर इब्राहिम यांनी घेतली पंतप्रधानांची भेट
(नवी दिल्ली, 10 जानेवारी 2019
मलेशियाच्या संसदेचे सदस्य आणि पार्ती केडीलन राकयात पार्टीचे नेते दातूक सेरी अन्वर इब्राहिम यांनी आज पंतप्रधान नरेंद्र मोदी यांची भेट घेतली.
केशवन सुब्रमणियन आणि संथारा कुमार रामनायडू हे दोन संसद सदस्यही इब्राहिम यांच्यासमवेत उपस्थित होते.
पीकेआर पार्टीचे अध्यक्ष म्हणून इब्राहिम यांची नुकतीच निवड झाल्याबद्दल पंतप्रधानांनी इब्राहिम यांचे अभिनंदन केले. मे 2018 मध्ये त्यांच्यासमवेत झालेल्या भेटीचे स्मरण पंतप्रधानांनी केले. मलेशियाचे पंतप्रधान डॉ. महाथीर महंमद यांच्याविषयी पंतप्रधानांनी आस्थेने विचारपूस केली.
परस्पर हिताच्या द्विपक्षीय, प्रादेशिक आणि जागतिक मुद्यांवर यावेळी चर्चा झाली.
S.Tupe/N.Chitale/P.Kor
पंतप्रधान कार्यालय
अमेरिकेचे परराष्ट्र व्यवहार मंत्री मायकेल पॉम्पिओ यांनी घेतली पंतप्रधानांची भेट
नवी दिल्ली, 26 जून 2019
अमेरिकेचे परराष्ट्र व्यवहार मंत्री मायकेल आर. पॉम्पिओ यांनी आज सकाळी पंतप्रधान नरेंद्र मोदी यांची भेट घेतली.
परराष्ट्र व्यवहार मंत्री पॉम्पिओ यांनी पंतप्रधानांचे निवडणुकीतल्या यशाबद्दल अभिनंदन केले आणि राष्ट्राध्यक्ष ट्रम्प यांच्या वतीने शुभेच्छा दिल्या.
पंतप्रधानांनी परराष्ट्र व्यवहार मंत्री पॉम्पिओ यांचे आभार मानले आणि राष्ट्राध्यक्ष ट्रम्प यांनी दिलेल्या शुभेच्छांबद्दल त्यांच्याप्रती आभार पोहोचवण्याची विनंती केली.
अमेरिकेसोबतच्या संबंधांना असलेल्या प्राधान्याचा पंतप्रधानांनी पुनरुच्चार केला आणि सरकारच्या नव्या कार्यकाळात धोरणात्मक भागीदारीबाबत दृष्टिकोन मांडला.
भारतासोबतचे संबंध वृद्धिंगत करण्याचे आणि समान दृष्टिकोन व उद्दिष्टे प्रत्यक्षात आणण्यासाठी एकत्रितपणे काम करणे अमेरिका सुरुच ठेवेल, असे पॉम्पिओ यांनी सांगितले.
व्यापार आणि अर्थव्यवस्था, ऊर्जा, संरक्षण, दहशतवादाला प्रतिबंध आणि नागरिकांमधील संबंध या क्षेत्रात द्विपक्षीय संबंध अधिक वृद्धिंगत करण्यासाठी आपण कटिबद्ध असल्याचे पंतप्रधानांनी सांगितले.
B.Gokhale/S.Kakade/D.Rane
(Visitor Counter : 158
सामाजिक न्याय आणि सबलीकरण मंत्रालय
डॉ. विरेन्द्र कुमार यांच्या हस्ते “पीएम- दक्ष” पोर्टल आणि “पीएम-दक्ष” मोबाईल अॅपचे उद्घाटन
“पीएम- दक्ष” पोर्टल च्या माध्यमातून अनुसूचित जाती, मागास वर्गीय आणि सफाई कामगारांना कौशल्य विकासाशी संबंधीत सर्व माहिती एकाच जागी उपलब्ध होईल
केंद्रीय सामाजिक न्याय आणि सक्षमीकरण मंत्री डॉ विरेन्द्र कुमार यांच्या हस्ते आज नवी दिल्लीत ‘पीएम-दक्ष’ पोर्टल आणि ‘पीएम-दक्ष’ या मोबाईल अॅपचे उद्घाटन झाले. सामाजिक न्याय आणि सक्षमीकरण मंत्रालयाने एनइजीडी च्या सहकार्याने हे पोर्टल आणि अॅप विकसित केले आहे. या पोर्टल आणि अॅपमुळे लक्ष्यीत गटातील युवकांना कौशल्य विकास प्रशिक्षण कार्यक्रमांची माहिती सहजगत्या उपलब्ध होऊ शकेल.
केंद्रीय सामाजिक न्याय आणि सक्षमीकरण मंत्रालय, प्रधानमंत्री दक्षता आणि कुशलता संपन्न हिताग्रही  योजनेची अंमलबजावणी केंद्र सरकार वर्ष 2020-21 पासून करत आहे.
आता कुठल्याही व्यक्तीला ‘पीएम-दक्ष’ या पोर्टल किंवा अॅपवरून, कौशल्य विकासाशी सबंधित सर्व माहिती केवळ एका क्लिकवर बघता येईल. तसेच, एकाच क्लिकवर, या अंतर्गत सुरु असलेल्या सर्व प्रशिक्षणांची माहिती देखी मिळू शकेल. त्यांच्या आजूबाजूला ज्या ठिकाणी कौशल्य विकास प्रशिक्षण सुरु असेल, त्या ठिकाणी प्रशिक्षण घेण्यासाठी तो/ती सहज या पोर्टल अथवा अॅपवरून नोंदणी करू शकतील.
पीएम-दक्ष पोर्टल http://pmdaksh.dosje.gov.in वर उपलब्ध आहे. तर पीएम-दक्ष मोबाईल अॅप गुगल प्ले स्टोर वरून डाऊनलोड करता येईल.
“आज या पोर्टल आणि मोबाईल अॅपचे उद्घाटन करतांना मला अत्यंत आनंद होत आहे.’ अशी प्रतिक्रिया सामाजिक न्याय आणि सक्षमीकरण मंत्री डॉ वीरेंद्र कुमार यांनी दिली.
या पोर्टलची काही वैशिष्ट्ये खालीलप्रमाणे :
या पोर्टलवर, मागासवर्ग, अनिसूचित जाती आणि सफाई कर्मचाऱ्यांसाठी असलेल्या मंत्रालयाच्या योजनांची माहिती एकाच जागी मिळू शकेल.
युवक-युवतींना त्यांच्या आवडीप्रमाणे, हव्या त्या प्रशिक्षण संस्थेत आणि प्रशिक्षण कार्यक्रमासाठी नोंदणी करण्याची सुविधा.
वैयक्तिक माहिती शी सबंधित आवश्यक ती कागदपत्रे अपलोड करण्याची सुविधा.
उपलब्ध माहितीनुसार, गेल्या पाच वर्षात, लक्ष्यीत गटांपैकी 2,73,152 लोकांना आतापर्यंत कौशल्य विकास प्रशिक्षण देण्यात आले आहे. वर्ष 2021-22 मध्ये सुमारे 50,000 लोकांना प्रशिक्षण देण्याचे उद्दिष्ट आहे.
कार्मिक, सार्वजनिक तक्रार आणि निवृत्ती वेतन मंत्रालय
नागरिकांच्या आणि संबंधित क्षेत्राच्या गरजा पूर्ण करण्यासाठी विज्ञान आणि तंत्रज्ञानाच्या विकासाच्या एकात्मतेला चालना देण्याकरिता "विज्ञान क्षेत्रातील नेतृत्वाची" गरज केंद्रीय मंत्री डॉ जितेंद्र सिंह यांनी केली व्यक्त
नवी दिल्ली, 29 सप्टेंबर 2022
विज्ञान आणि तंत्रज्ञानाच्या विकासाच्या एकात्मतेला समाजात चालना देण्यासाठी "विज्ञान क्षेत्रातील नेतृत्वाची" गरज आहे. त्या माध्यमातून नागरिक आणि संबंधित क्षेत्राच्या गरजा पूर्ण करणे विज्ञानास शक्य होईल असे केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंग यांनी म्हटले आहे.
"विज्ञान क्षेत्रातील नेतृत्वाची बांधणी कार्यक्रमाचा" प्रारंभ केल्यानंतर डॉ जितेंद्र सिंह बोलत होते. सरकारी सेवा वितरणासाठी, शास्त्रज्ञांनी त्यांच्या कामात आघाडीवर असणे आणि लोकांच्या भल्यासाठी विज्ञानाचा उपयोग करण्याची क्षमता वाढवणे महत्वाचे आहे असे ते म्हणाले.
भारतातील विज्ञान आणि तंत्रज्ञान क्षेत्रामध्ये सामाजिक हित साधण्यावर अधिक भर दिला जातो. याचे एक उत्तम उदाहरण म्हणजे किनारपट्टी भागात चक्रीवादळाच्या अंदाजासाठी रिमोट सेन्सिंग तंत्रज्ञानाचा वापर होय. त्याचप्रमाणे इंडिया स्टॅकवर बनवलेले युनायटेड पेमेंट इंटरफेस सारखे तंत्रज्ञान प्रत्येकासाठी आर्थिक देवाणघेवाणीत क्रांती आणत आहे असे डॉ जितेंद्र सिंग म्हणाले.
‘भारतात विज्ञान क्षेत्रातील नेतृत्वाची उभारणी" हा शास्त्रज्ञांसाठी अनोख्या पद्धतीने तयार केलेला सहयोगात्मक कार्यकारी विकास कार्यक्रम आहे. प्रयोगशाळा चालवणारे किंवा नेतृत्वाची भूमिका आणि संशोधन संस्थांचे भावी संचालक होण्याची शक्यता असणाऱ्यांसाठी हा कार्यक्रम असल्याचे त्यांनी सांगितले. हा कार्यक्रम शास्त्रज्ञांमधील संवाद, डिझाइन थिंकिंग आणि प्रकल्प व्यवस्थापन यांसारख्या महत्त्वाच्या कौशल्यांचा विकास करेल असे ते म्हणाले.
कार्यक्रमाच्या पहिल्या तुकडीत भारत सरकारच्या डीएसटी, डीबीटी, इस्त्रो, डीएई, सीएसआयआर, एमओईसएस आणि एमओईएफसीसी या 7 वैज्ञानिक विभागांचा सहभाग आहे.
S.Kane /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 158